Biotehnoloogiliste ravimite toimeaineteks on valgud, nukleiinhapped, kasvufaktorid ja hormoonid, mille ülesanne on mõjutada inimorganismi  elutegevust. Geeniteraapia ravimite puhul on toimeaineks nukleiinhapped, mis viiduna patsiendi organismi peaksid eeldatavasti mõjutama rakkude elutegevust. Somaatilise rakuteraapia ravimite puhul on toimeaineks olulisel määral töödeldud rakud ja koed, mis patsiendi organismis täidavad oma tavapärasest funktsioonist erinevaid funktsioone. Koetehnoloogilistes toodetes seotakse somaatilise rakuteraapia ravimid meditsiiniseadmetega, milleks võivad olla atsellulaarsed toesed ja maatriksid.